หลักการที่ซับซ้อนซ่อนเงื่อน
วันนี้เป็นอย่าง พรุ่งนี้อีกอย่าง,ครับการเมืองที่จะเกิดขึ้นต่อไปหลังเลือกตั้งนั้น สิ่งสำคัญที่สุดก็คือจำนวนตัวเลขที่แต่ละพรรคจะได้จากการลงคะแนนของประชาชน,จำนวน ส.ส.คือตัวแปรสำคัญที่จะชี้ผลอย่างเป็นรูปธรรม,นักการเมืองพูด ณ วันนี้ทำนองว่า เป็นหลักการสำคัญของแต่ละพรรค นักการเมืองแต่ละคนล้วนเป็นวิธีการอย่างหนึ่งในทางการเมือง,เพื่อเรียกคะแนนเสียง เรียกคะแนนนิยมให้พรรคและตัวเอง,ที่ว่าเพื่อตัวเองนั้น เนื่องจากในทางการเมืองแม้จะสังกัดพรรคอยู่แล้ว แต่ละคนยังต้องการคะแนนและสร้างความโดดเด่นเพื่อก้าวไปสู่ตำแหน่งในทางการเมือง,การเมืองในลักษณะปัจจุบันมีเงื่อนไขที่ต่างออกไปจากการเมืองปกติในระบอบประชาธิปไตย เพราะมี คสช.เข้ามาคั่นกลางถึง 5 ปี และทำท่าว่าจะขออยู่ต่อยาวออกไปภายใต้การเลือกตั้ง,จึงเป็นจุดหนึ่งที่นักการเมืองอ้างหลักประชาธิปไตย ที่เห็นว่าไม่ควรจะให้เป็นไปเช่นนั้น เพราะถือว่าเป็นการต่อท่ออำนาจของเผด็จการ,ว่าไปแล้ว พรรคการเมืองที่ถือว่าอยู่ขั้วตรงข้าม คสช. คือ เพื่อไทย นั้นต่างก็รู้กันดีทั้ง 2 ฝ่ายว่า ไม่มีทางร่วมรัฐบาลทำงานร่วมกันได้,ทางหนึ่งจึงประกาศว่าจะเป็นฝ่ายค้าน,ทางหนึ่งบอกว่าทุกพรรคการเมืองจะต้องรวมหัวกัน ด้วยการไม่ยอมรับ ทหาร ไม่ให้กลับเข้ามาเป็นรัฐบาลบริหารประเทศอีก,พล.อ.ประยุทธ์ จันทร์โอชา ต้องถูกดีดตกเก้าอี้อย่างถาวร,การเมืองในช่วงเปลี่ยนผ่านนี้จึงต้องต่อสู้กันทางการเมืองทุกรูปแบบ มีอะไรควักมาเล่นควักมาทำลายกันอย่างถึงที่สุด,อีกพรรคที่น่าสนใจก็คือประชาธิปัตย์ เวลานี้มีปัญหาป่วนภายในพอสมควร เนื่องจากจะมีการเลือกหัวหน้าพรรคคนใหม่ และกรรมการบริหารชุดใหม่,ท่าทีของพรรคนี้วางไว้ที่นายอภิสิทธิ์ เวชชาชีวะ ในฐานะหัวหน้าพรรคและพร้อมที่จะสู้เพื่อกลับมาเป็นหัวหน้าพรรคต่อไป,ปรากฏว่า มีแรงกระเพื่อมอยู่บ้าง เนื่องจากจะมีการช่วงชิงเก้าอี้สำคัญทั้งคนในและคนนอก แถมยังมีความขัดแย้งภายใน โดยเฉพาะพวกที่เห็นว่า อภิสิทธิ์ น่าจะพอได้แล้ว เพื่อเปิดโอกาสให้คนอื่นบ้างในการเข้ามาเปลี่ยนแปลงภายในพรรค,แต่เรื่องนี้นายอภิสิทธิ์เคยประกาศแล้วว่าจะขอสู้ในสนามการเมืองอีกครั้ง หลังจากที่พ่ายแพ้เพื่อไทยมาตลอด,ซึ่งดูแล้วหากได้เป็นหัวหน้าพรรค พร้อมที่จะสู้การเลือกตั้งอย่างเต็มที่ ทว่าโอกาสคงเป็นไปได้ยาก,ที่สู้ต่อก็คือ จากนี้ไปถึงหลังการเลือกตั้ง,ในเกมการเมืองอย่างที่บอกเอาไว้ว่า พูดวันนี้แต่หาใช่ว่าพรุ่งนี้จะเป็นไปอย่างที่เคยพูดเอาไว้,ก่อนหน้านี้นายอภิสิทธิ์ประกาศต่อต้าน คสช. การต่อท่ออำนาจของ พล.อ.ประยุทธ์ มีการแสดงตัวตนชัดเจน,หมายความว่าไม่ยอมรับด้วยหลักการและความเป็นไป,อีกทั้งประกาศอีกข้อด้วยว่าจะไม่ร่วมสังฆกรรมกับเพื่อไทย,ล่าสุด นายอภิสิทธิ์บอกว่า ถ้าจะร่วมรัฐบาลกับ พล.อ.ประยุทธ์ มีเงื่อนไขอยู่อย่างหนึ่งว่าหากเสียงสนับสนุนเป็นเสียงข้างมาก,นั่นแหละ ถึงจะกอดคอไปด้วยกันได้,บน หลักการ ที่แยกยลจนลืมอะไรไปบางอย่างหรือเปล่า?,สายล่อฟ้า
การเมืองที่จะเกิดขึ้นต่อไปหลังเลือกตั้งนั้น สิ่งสำคัญที่สุดก็คือจำนวนตัวเลขที่แต่ละพรรคจะได้จากการลงคะแนนของประชาชน จำนวน ส.ส.คือตัวแปรสำคัญที่จะชี้ผลอย่างเป็นรูปธรรม
เลือกตั้ง,หาเสียง,ประชาธิปัตย์,กล้าได้กล้าเสีย,สายล่อฟ้า